Diari Oficial de la Generalitat Valenciana


Sumari del DOGV 164, del 25-05-1984 (1984/900829)

Resolució de 2 de maig de 1984, de la Direcció General d'Ensenyaments Mitjans, per la qual es dicten instruccions per a la fi del curs 1983-84.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1984/05/02/(1)/dof/vci/html**

### Dades del document

Número de DOGV
:   164

Data del DOGV
:   25-05-1984

Secció del DOGV
:   I. DISPOSICIONS GENERALS

Número del document
:   1984/900829


Data del document
:   02-05-1984

Organisme emissor


Tipus de document
:   Resolució

Descriptors 

:   * ensenyament secundari
    * formació professional
    * calendari escolar

Resolució de 2 de maig de 1984, de la Direcció General d'Ensenyaments Mitjans, per la qual es dicten instruccions per a la fi del curs 1983-84.  
A fi d'establir els criteris que permetran un desenvolupament uniforme del període final del curs 1983-84 als Instituts de Batxillerat, de Formació Professional i al CEI de Xest, aquesta Direcció General ha resolt:  
1. Els Centres elaboraran un calendari d'activitats per al mes de juny dins del marc i terminis que aquesta Resolució estableix.  
2. La interrupció del règim horari regular d'activitats docents es produirà entre els dies 11 i 15 de juny per a Batxillerat i Formació Professional, i entre els dies 4 i 7 del mateix mes per a COU.  
Mentre que aquesta interrupció no es produesca, cada grup d'alumnes haurà de ser atés pels Professors respectius, d'acord amb l'organització horària aprovada en el començament del Curs i sense possibilitat d'alteracions per raons d'avaluació d'alumnes o per qualsevol altra causa.  
3. El calendari a què fa referència el punt 1 contindrà, a més, les dates, posteriors a l'acabament de les classes, en les quals se celebraran:  
a) Les sessions de qualificació conjunta.  
b) Les proves de suficiència - en els Instituts de Batxillerat -, amb un marge d'una setmana com a mínim entre les que corresponguen a un grup d'alumnes i la seua sessió de qualificació conjunta.  
c) Les proves de fi de Curs per a alumnes lliures i de Col·legis Habilitats o Centres de Formació Professional, que hauran de celebrar-se en la segona quinzena de juny.  
d) La recepció d'alumnes i de pares per part dels Professors i dels Tutors, per a possibles reclamacions, i a fi de donar-los les oportunes orientacions sobre les deficiències hagudes i les vies de solucionar-les.  
Els exercicis corresponents a les proves de suficiència de la convocatòria de juny, així com els que en el seu moment s'hi realitzen en les corresponents a la convocatòria de setembre, hauran de ser conservades durant un termini mínim de tres mesos.  
e) Les reunions de Claustre, de Seminaris Didàctics, de Departaments, d'Arees i de Divisions, a efectes d'avaluar la consecució dels objectius proposats en el projecte del Centre a què fa referència la Circular núm. 1 de la Direcció General d'Ensenyament Mitjà del Curs de 1983-84.   
4. Les conclusions a què s'arribe amb motiu de les reunions a què fa referència l'apartat e) del punt anterior es reflexaran en les actes corresponents.  
5. Llevat el cas que concórreguen circumstàncies especials (participació en oposicions, malalties o llicències degudament autoritzades per l'autoritat competent) el professorat continuarà als Centres fins el 30 de juny, ocupat en les tasques a què es fa referència en els punts anteriors, sense perjudici de les obligacions que els equips directius de cada Centre assumesquen per a dates posteriors.  
6. Abans del 15 de maig, i d'acord amb el model que s'adjunta a la present Resolució, els Directors dels Centres remetran a la Inspecció de Batxillerat o a la Coordinació de Formació Professional i per exemplar duplicat, còpia del calendari corresponent informat pel Consell de Direcció del Centre.  
Abans del 25 de maig, la Inspecció de Batxillerat o la Coordinació de Formació Professional, haurà de comunicar als Directors dels Centres l'aprovació del calendari o, si s escau, les observacions adients.  
Els Inspectors en Cap de Batxillerat i els Coordinadors en Cap de Formació Professional posaran en coneixement dels Caps dels Serveis Territorials corresponents, als efectes que en cada cas corresponga, els calendaris dels Centres de la província respectiva.  
7. Els Directors dels Centres garantiran la publicitat de la present Resolució i del calendari respectiu, essent responsables, en haver estat aprovat, del seu acompliment.  
València, 2 de maig de 1984.  
El Director General d'Ensenyament Mitjà,  
XAVIER PANIAGUA I FUENTES  
INSTITUT DE BATXILLERAT/FORMACIO PROFESSIONAL.........   
.......................................................  
Localitat..............................................   
CALENDARI D'ACTIVITATS PER AL MES  
DE JUNY  
1. Interrupció del règim horari regular d'activitats docents:  
   
1.1. En els Instituts de Batxillerat: dia ........ de juny  
1.2. En COU: dia .............. de juny  
1.3. En els Instituts de Formació Professional: dia ........ de juny   
2. Activitats:   
2.1. Sessions de qualificació conjunta:  
Grup Dia Hora Grup Dia Hora Grup Dia Hora  
...........................................................  
...........................................................  
...........................................................  
...........................................................  
...........................................................  
2.2. Proves de suficiència (I.B.):  
Alumnes de Primer Curs: dia/es .................... de juny  
Alumnes de Segon Curs: dia/es ..................... de juny  
Alumnes de Tercer Curs: dia/es .................... de juny  
2.3. Proves de fi de curs per a alumnes d'ensenyament  
lliure: IB o FP- 2  
Alumnes de Primer Curs: dia/es..................... de juny  
Alumnes de Segon Curs: dia/es ......................de juny  
Alumnes de Tercer Curs: dia/es .................... de juny  
2.4. Proves per a alumnes de Centres Habilitats:  
Dia/es ........ Centre ...........  
Dia/es ........ Centre ...........  
2.5. Horari de visita als Tutors:  
(Adjunteu relació nominal dels Professors Tutors indicant-ne els dies i les hores dedicats a les visites.)  
2.6. Horari de visites de Professors:  
(Adjunteu la relació nominal de Professorat, indicant-ne els dies i les hores dedicats a visites.)  
2.7. Reunions de Claustre, de Seminari o de Departament, d'Area i de Divisió:  
Claustre: dia/es ...................   
Seminari o Departament, Area i Divisió: entre els dies  
........ i ........ de juny  
2.8. Reunions d'equips d'avaluació per a la qualificació dels alumnes, després de les proves de suficiència (IB):  
Grup Dia Hora Grup Dia Hora Grup Dia Hora  
........................................................  
........................................................  
........................................................  
........................................................  
València ...... de maig de 1984.  
EL DIRECTOR  
Vist i Plau:   
L'Inspector o Coordinador,


Còpia Permalink ELI